ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતે 2 કરોડથી વધુ કોવિડ પરીક્ષણો કરીને એક સીમાચિહ્ન પાર કર્યું
પ્રત્યેક દસ લાખની વસ્તીએ પરીક્ષણો  વધીને 14640 થયા
ભારતે અત્યાર સુધીમાં 2,02,02,858 COVID-19 નમૂનાઓનું પરીક્ષણ કરી મહત્ત્વપૂર્ણ સિદ્ધિ હાંસલ કરી છે. કેન્દ્રના માર્ગદર્શન હેઠળ રાજ્ય / કેન્દ્રશાસિત પ્રદેશોની સરકારો દ્વારા COVID-19ના સંચાલન માટે "સઘન રીતે પરીક્ષણ કરો, અસરકારક રીતે ટ્રેક કરો અને તાકીદે સારવાર આપો" ની મુખ્ય રણનીતિને અનુસરવામાં આવી રહી છે. આ અભિગમના અસરકારક અમલીકરણને લીધે દેશભરમાં પરીક્ષણ ક્ષમતામાં વધારો થયો છે અને લોકોને વ્યાપક COVID પરીક્ષણની સુવિધા મળી છે
છેલ્લા 24 કલાકમાં 3,81,027 નમૂનાઓની ચકાસણી સાથે, પ્રત્યેક દસ લાખની વસ્તીએ પરીક્ષણો  વધીને 14640 થઈ ગયા છે. હાલમાં, ભારતમાં પ્રત્યેક દસ લાખની વસ્તીએ પરીક્ષણો 14640 છે. દેશના ટી.પી.એમ. એ વધતા જતા પરીક્ષણ નેટવર્કને સૂચવતા સ્થિર વૃદ્ધિ દર્શાવી છે, જ્યારે 24 રાજ્યો અને કેન્દ્રશાસિત પ્રદેશોએ રાષ્ટ્રીય સરેરાશ કરતા મિલિયન દીઠ વધારે પરીક્ષણ નોંધ્યું છે.
દેશમાં 1348 લેબોરેટરી સાથે દેશમાં પરીક્ષણ લેબોરેટરી નેટવર્ક સતત મજબૂત થઇ રહ્યું છે; હાલમાં દેશમાં 914 સરકારી લેબોરેટરી અને 434 ખાનગી લેબોરેટરી ઉપલબ્ધ છે. તેની વિગતો નીચે મુજબ છે:
• રીઅલ-ટાઇમ RT PCR આધારિત પરીક્ષણની લેબ: 686 
• TrueNat આધારિત પરીક્ષણની લેબ: 556 
• CBNAAT આધારિત પરીક્ષણની લેબ: 106 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/BT
(
મંત્રીમંડળ
મંત્રીમંડળે કરવેરા કાયદા  બિલ, 2019ને મંજૂરી આપી
પ્રધાનમંત્રી શ્રી નરેન્દ્ર મોદીના નેતૃત્વમાં મંત્રીમંડળે વટહુકમના સ્થાને કરવેરા કાયદા  બિલ, 2019 રજૂ કરવાના પ્રસ્તાવને મંજૂરી આપી હતી.
દુનિયામાં સંખ્યાબંધ દેશોની સાથે સાથે કોર્પોરેટ આવકવેરાના દરમાં ઘટાડા સાથે ફાઇનાન્સ  કાયદો, 2019  અમલમાં આવ્યા બાદ આવેલા આર્થિક ફેરફારોમાં રોકાણો આકર્ષવા, રોજગારી ઉભી કરવા અને અર્થતંત્રને વેગ આપવા માટે વધારાના નાણાકીય પ્રોત્સાહકોની જોગવાઇની જરૂર ઉભી થઇ છે.આવકવેરા કાયદો, 1961 અથવા ફાઇનાન્સ એક્ટમાં સુધારો કરીને આ હાંસલ કરી શકાય તેમ હતું અને સંસદનું સત્ર ચાલુ ન હોવાથી સપ્ટેમ્બર 2019માં કરવેરા કાયદો  વટહુકમ 2019 બહાર પાડીને આ કરવામાં આવ્યું હતું. વટહુકમ દ્વારા કરવામાં આવેલા સુધારાઓની કેટલીક મહત્વની વિશેષતાઓ નીચે આપવામાં આવી છે.
વૃદ્ધિ અને રોકાણને પ્રોત્સાહન આપવા માટે IT એક્ટમાં નવી જોગવાઈ દાખલ કરવામાં આવી હતી કે વર્તમાન નાણાકીય વર્ષ 2019-20થી અમલ સાથે, હાલની સ્થાનિક કંપનીઓ જો તેઓ કોઈ પ્રોત્સાહન/કપાતનો દાવો ન કરે તો, 22 ટકાના દરે કરવેરો વત્તા 10 ટકા સરચાર્જ અને 4 ટકા સેસના દરેકર ચૂકવવાનું પસંદ કરી શકે છે.આ કંપનીઓ માટે અસરકારક કરનો દર 25.17 ટકા આવે છે. તેઓ લઘુતમ વૈકલ્પિક કર ને પણ આધીન નહીં હોય.
ઉત્પાદન ક્ષેત્રમાં નવા રોકાણને આકર્ષવા અને સરકારની 'મેક-ઇન ઈન્ડિયા' પહેલને પ્રોત્સાહન આપવા માટે, IT એક્ટમાં બીજી જોગવાઈ દાખલ કરવામાં આવી હતી, જેમાં જણાવ્યું હતું કે, 1 ઓક્ટોબર, 2019ના રોજ અથવા તે પછીની સ્થાપના કરવામાં આવે અને 31 માર્ચ, 2023 સુધીમાં ઉત્પાદનની કામગીરી શરૂ થાય છે તેવી સ્થાનિક ઉત્પાદન કંપની, જો તેઓ કોઈ પ્રોત્સાહન/કપાતનો દાવો ન કરે તો 15 ટકાના દરે કરવેરો વત્તા 10 ટકાસર ચાર્જ અને 4 ટકા સેસના દરે કર ચૂકવવાનું પસંદ કરી શકે છે. આ કંપનીઓ માટે અસરકારક કરનો દર 17.16 ટકા આવે છે. તેઓને પણ MATને આધીન કરવામાં આવી નથી.
જે કંપની રાહત આપતા કર કાયદાનો વિકલ્પ પસંદ કરતી નથી અને કરમુક્તિ/પ્રોત્સાહનનો લાભ લે છે તે પૂર્વે-સુધારેલા દરે કર ભરવાનું ચાલુ રાખશે. જોકે, આ કંપનીઓ ટેક્સ હોલિડે/મુક્તિ અવધિની સમાપ્તિ પછી રાહત આપતાકરકાયદાની પસંદગી કરી શકે છે. આ વિકલ્પના ઉપયોગ પછી તેઓ 22 ટકાના દરે કર ભરવા માટે જવાબદાર રહેશે. વધુમાં, જે કંપનીઓ મુક્તિ/પ્રોત્સાહન મેળવવાનો ચાલુ રાખે છે તેમને રાહત આપવા માટે, MATનો દર હાલના 18.5 ટકાથી ઘટાડીને 15 ટકા કરવામાં આવ્યો છે.
સૂચિબદ્ધ કંપનીઓને રાહત આપવા માટે,ફાઇનાન્સ એક્ટ દ્વારા રજૂ કરાયેલી સૂચિબદ્ધ કંપનીઓના શેર બાયબેક કરવામાં આવે તો તેના પર બાય-બેક કર લાગુ નહીં થાય, જે સંદર્ભે 5 મી જુલાઈ, 2019 પહેલાં જાહેરાત કરવામાં આવી હતી.
મૂડી બજારમાં ભંડોળના પ્રવાહને સ્થિર કરવા માટે, જોગવાઇ કરવામાં આવી હતી કે, સૂચિબદ્ધ ઇક્વિટી શેર અથવા સિક્યોરિટીઝ ટ્રાન્ઝેક્શન ટેક્સ લાગુ થવા પાત્ર હોય તેવા ચોક્કસ યુનિટના ટ્રાન્સફરને કારણે થતા કેપિટલ ગેઇન પર ફાઇનાન્સ એક્ટ દ્વારા રજૂ કરાયેલો વધારાનો સરચાર્જ લાગુ નહીં થાય. વધુમાં, એવું પણ પ્રદાન કરવામાં આવ્યું હતું કે,રાહત આપતા કર કાયદા સાથેની ડેરિવેટિવ્ઝ સહિતની કોઈપણ સિક્યોરિટીના ટ્રાન્સફરને લીધે ઉભી થયેલી FPIની કેપિટલ ગેઇન આવક પરવધારાનો સરચાર્જ લાગુ નહીં થાય.
RP/DS
(Visitor Counter : 246
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 49.53 કરોડ લોકોને રસી આપવામાં આવી
છેલ્લા 24 કલાકમાં ભારતમાં 44,643 નવા કેસ નોંધાયા
દેશમાં અત્યાર સુધીમાં કુલ 3,10,15,844 દર્દીઓ સાજા થયા
સાજા થવાનો દર વધીને 97.36% થયો
છેલ્લા 24 કલાકમાં 41,096 દર્દીઓ સાજા થયા
ભારતમાં સક્રિય કેસનું ભારણ ઘટીને 4,14,159 થયું
સક્રિય કેસ કુલ કેસનાં 1.30% થયા
સાપ્તાહિક પોઝિટિવીટી દર ઘટીને 5% કરતા ઓછો થઈ ગયો છે, હાલમાં 2.41% છે
દૈનિક પોઝિટિવીટી દર 2.72% પહોંચ્યો, જે છેલ્લા 11 દિવસથી 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 47.65 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 242
માહિતી અને પ્રસારણ મંત્રાલય
52મો ઇન્ટરનેશનલ ફિલ્મ ફેસ્ટિવલ ઓફ ઇન્ડિયા  20મીથી 28મી નવેમ્બર દરમિયાન ગોવામાં યોજાશે
શ્રી પ્રકાશ જાવડેકરે 52મા IFFIના પોસ્ટરનું અનાવરણ કર્યું
ઇન્ફર્મેશન એન્ડ બ્રોડકાસ્ટિંગના માનનીય મંત્રી શ્રી પ્રકાશ જાવડેકરે આજે ઇન્ટરનેશનલ ફિલ્મ ફેસ્ટિવલ ઓફ ઇન્ડિયા ની બાવનમી આવૃત્તિના નિયમો અને પોસ્ટર રિલીઝ કર્યા હતા. આ ફિલ્મ ફેસ્ટિવલ 20મીથી 28મી નવેમ્બર દરમિયાન ગોવામાં યોજાશે.
ઇન્ટરનેશનલ ફિલ્મ ફેસ્ટિવલની એશિયાના સૌથી પુરાણા અને ભારતના સૌથી મોટા ઇન્ટરનેશનલ ફિલ્મ ફેસ્ટિવલમાં ગણના થાય છે. જાન્યુઆરી 2021માં યોજાયેલા 51મા ફેસ્ટિવલની સફળતાને ધ્યાનમાં રાખીને બાવનમા ઇન્ટનેશનલ ફિલ્મ ફેસ્ટિવલનું હાઇબ્રિડ ફોર્મેટમાં આયોજન કરાયું છે. આ ફેસ્ટિવલનું આયોજન ડીરેક્ટરેટ ઓફ ફિલ્મ ફેસ્ટિવલ્સ , ભારત સરકારના માહિતી અને પ્રસારણ મંત્રાલય દ્વારા ગોવા રાજ્ય સરકાર અને ભારતીય ફિલ્મ ઉદ્યોગના સહકારથી કરવામાં આવ્યું છે.
IFFIને ઇન્ટરનેશનલ ફેડરેશન ઓફ ફિલ્મ પ્રોડ્યુસર્સ એસોસિયેશન  દ્વારા માન્યતા અપાયેલી છે. દર વર્ષે, ફિલ્મ ફેસ્ટિવલમાં ભારત અને સમગ્ર વિશ્વની સર્વશ્રેષ્ઠ ફિલ્મો તથા ઉત્તમ સિનેમેટિક કાર્યની રજૂઆત કરવામાં આવે છે.
બાવનમા ઇન્ટરનેશનલ ફિલ્મ ફેસ્ટિવલ ઓફ ઇન્ડિયાના સ્પર્ધાત્મક વિભાગમાં ભાગ લેવા માટેની એન્ટ્રી 31 ઓગસ્ટ 2021 સુધી ઓપન રહેશે.
ભારતીય સિનેમાના મહાન સર્જક શ્રી સત્યજિત રાયની 100મી જન્મજયંતીના અવસરે આ વખતે ડિરેક્ટરેટ ઓફ ફિલ્મ ફેસ્ટિવલ્સ, માહિતી અને પ્રસારણ મંત્રાલયે IFFI ખાતે એક વિશેષ પૂર્વવત અંજલિ કાર્યક્રમનું આયોજન કર્યું છે. આ ઉપરાંત આ વર્ષથી સત્યજિત રાયની યાદમાં સિનેમા ક્ષેત્રે અમૂલ્ય યોગદાન બદલ “સત્યજિત રાય લાઇફટાઇમ એચિવમેન્ટ એવોર્ડ” નો પ્રારંભ થશે જે આ વર્ષથી દર વર્ષે ઇન્ટરનેશનલ ફિલ્મ ફેસ્ટિવલ ઓફ ઇન્ડિયાના આયોજન દરમિયાન એનાયત કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 285
પ્રધાનમંત્રીનું કાર્યાલય
પ્રધાનમંત્રીએ પૂર્વ પ્રધાનમંત્રી શ્રી મોરારજીભાઈ દેસાઈને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી મોરારજીભાઈ દેસાઈને શ્રદ્ધાંજલિ આપી છે.
એક ટ્વિટમાં, પ્રધાનમંત્રીએ કહ્યું;
''હું અમારા ભૂતપૂર્વ PM શ્રી મોરારજીભાઈ દેસાઈને શ્રદ્ધાંજલિ અર્પણ કરું છું. રાષ્ટ્ર નિર્માણમાં તેમના અમૂલ્ય યોગદાન માટે તેઓ વ્યાપકપણે સન્માનિત છે. તેમણે ભારતને વધુ સમૃદ્ધ બનાવવા માટે વ્યાપક પ્રયાસો કર્યા. તેમણે હંમેશા જાહેર જીવનમાં પ્રમાણિકતા પર ભાર મૂક્યો હતો.''
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ફ્રાન્સ, યુએઈ અને બહેરીનની મુલાકાતે જવા વિદાય લેતા અગાઉ પ્રધાનમંત્રીનું નિવેદન
હું તા. 22 થી 26 ઓગસ્ટ, 2019 દરમિયાન ફ્રાન્સ, યુએઈ અને બહેરીનની મુલાકાત લઈ રહ્યો છું.
મારી ફ્રાન્સની મુલાકાત મજબૂત વ્યુહાત્મક ભાગીદારીનુ પ્રતિબિંબ પાડે છે, જેને બંને દેશો ખૂબ જ મૂલ્યવાન ગણે છે તેમ જ વહેચે છે. તા. 22-23 ઓગસ્ટ, 2019ના રોજ ફ્રાન્સમાં અમારી દ્વિપક્ષીય બેઠકો યોજાશે જેમાં રાષ્ટ્રપતિ મેક્રોન અને પ્રધાનમંત્રી ફિલીપ સાથે શિખર ચર્ચાનો સમાવેશ થશે. હું ત્યાં ભારતીય સમુદાય સાથે પણ પરામર્શ કરીશ અને 1950 અને 1960ના દાયકામાં ફ્રાન્સમાં એર ઇન્ડિયાનાં બે વિમાનો તૂટી પડવાને કારણે જેમનો ભોગ લેવાયો હતો તેમની સ્મૃતિમાં તૈયાર થયેલું સ્મારક સમર્પિત કરીશ.
ત્યારપછી તા. 25-26 ઓગસ્ટના રોજ રાષ્ટ્રપતિ મેક્રોનના આમંત્રણથી બિયારીટ્ઝ પાર્ટનર તરીકે જી-7 શિખર પરિષદમાં પર્યાવરણ, હવામાન, સમુદ્રો અને ડિજિટલ પરિવર્તન અંગેની બેઠકોમાં સામેલ થઈશ.
ભારત અને ફ્રાન્સ ઉત્કૃષ્ટ દ્વિપક્ષી સંબંધો ધરાવે છે, જે આ બંને દેશો વચ્ચે અને વ્યાપકપણે સમગ્ર વિશ્વ માટે, શાંતિ અને સમૃદ્ધિ વધારવાના પ્રયાસોમાં સહયોગના દૃષ્ટિકોણ અંગે વૈચારિક આદાન પ્રદાનને કારણે આ સંબંધો સુદ્રઢ બનશે. આપણી મજબૂત વ્યુહાત્મક અને આર્થિક ભાગીદારી તથા આતંકવાદ, જળવાયુ પરિવર્તન, વગેરે જેવા પરસ્પર વ્યક્ત કરાયેલા વિઝન અને દુનિયાની મહત્વપૂર્ણ બાબતોમાં નિસબતને કારણે પૂરક બની રહેશે. મને વિશ્વાસ છે કે આ મુલાકાતને કારણે અમારી લાંબા ગાળાથી ચાલી રહેલી અને મૂલ્યવાન મૈત્રીને વધુ પ્રોત્સાહન પ્રાપ્ત થશે અને પરસ્પરની સમૃદ્ધિ, શાંતિ અને પ્રગતિ માટે ખૂબ જ મૂલ્યવાન બની રહેશે.
તા. 23-24 ઓગસ્ટ દરમિયાન સંયુક્ત આરબ અમિરાતની મુલાકાત દરમિયાન હું મહામહિમ ક્રાઉન પ્રિન્સ ઑફ અબુધાબી, શેખ મોહમ્મદ બિન ઝાયેદ અલ નાહ્યાન સાથે પરસ્પરના હિત સાથે સંકળાયેલા સંપૂર્ણ દ્વિપક્ષીય સંબંધો તથા પ્રાદેશિક અને આંતરરાષ્ટ્રીય બાબતો પર ચર્ચા કરવા માટે આશાવાદી છું.
આ મુલાકાત દરમિયાન હું મહામહિમ ક્રાઉન પ્રિન્સ સાથે મળીને મહાત્મા ગાંધીજીની 150મી જન્મજયંતિની ઉજવણી પ્રસંગે સંયુક્તપણે ટિકીટ બહાર પાડવા અંગે પણ આશાવાદી છું. યુએઈ સરકાર દ્વારા આપવામાં આવતા સર્વોચ્ચ નાગરિક સન્માન 'ઓર્ડર ઑફ ઝાયેદ' સ્વીકારવાની બાબતને મારા માટે ગૌરવ સમાન ગણીશ. હું ઔપચારિક રીતે રૂપે કાર્ડ પણ લોંચ કરીશ અને તેના મારફતે વિદેશમાં રોકડ વગરના આર્થિક વ્યવહારોનું નેટવર્ક વિસ્તૃત થશે.
ભારત અને યુએઈ વચ્ચે અવારનવાર યોજાતી ઉચ્ચ સ્તરની ચર્ચાઓ અમારા ધબકતા સંબંધોનું પ્રમાણ છે. યુએઈ ભારતનો ત્રીજા નંબરનો સૌથી મોટો વેપારી ભાગીદાર છે અને ભારતમાં ક્રૂડ ઓઈલની નિકાસ કરતો ચોથા નંબરનો સૌથી મોટો નિકાસકાર દેશ છે. આ સંબંધોમાં ગુણાત્મક વૃદ્ધિ એ આપણી વિદેશ નીતિની મહત્વની સિદ્ધિ છે. આ મુલાકાતથી આપણા બહુમુખી દ્વિપક્ષીય સંબંધો વધુ મજબૂત બનશે.
હુ તા. 24-25 ઓગસ્ટ, 2019 દરમિયાન કિંગડમ ઑફ બહેરીનની પણ મુલાકાત લઈશ ભારતના કોઈ પણ પ્રધાનમંત્રીની આ દેશની તે સૌ પ્રથમ મુલાકાત હશે. હું ત્યાંના પ્રધાનમંત્રી મહામહિમ પ્રિન્સ શેખ ખલીફા બિન સલમાન સાથે દ્વિપક્ષી સંબંધોને વધુ ગતિશીલ બનાવવા અંગેની ચર્ચા તથા પરસ્પરનાં હિત ધરાવતા પ્રાદેશિક અને આંતરરાષ્ટ્રીય મુદ્દાઓની ચર્ચા કરવા માટે પણ આશાવાદી છું. હું બહેરીનના મહામહિમ રાજા શેખ હમદ બિન ઈસા અલ ખલીફા તથા અન્ય નેતાઓને પણ મળીશ.
હું આ પ્રસંગે ભારતીય સમુદાય સાથે પરામર્શ કરવાની તક પણ લઈશ. જન્માષ્ટમીના પવિત્ર તહેવાર પ્રસંગે ગલ્ફ વિસ્તારના સૌથી જૂના શ્રીનાથજીના મંદિરના પુનર્વિકાસના ઔપચારિક પ્રારંભ પ્રસંગે હાજર રહીશ અને આશીર્વાદ પ્રાપ્ત કરીશ. મને વિશ્વાસ છે કે આ મુલાકાતને કારણે વિવિધ ક્ષેત્રોમાં આપણા સંબંધો વધુ ગાઢ બનશે.
DK/NP/J. Khunt/RP
(
પ્રધાનમંત્રીનું કાર્યાલય
હિમાચલ દિવસના અવસરે પ્રધાનમંત્રીના સંબોધનનો મૂળ પાઠ
નમસ્તે!
દેવભૂમિના તમામ લોકોને હિમાચલ દિવસની હાર્દિક શુભકામનાઓ.
આ એક ખૂબ જ સુખદ સંયોગ છે કે દેશની આઝાદીના 75માં વર્ષમાં હિમાચલ પ્રદેશ પણ તેનો 75મો સ્થાપના દિવસ ઉજવી રહ્યું છે. આઝાદીના અમૃતમાં, હિમાચલ પ્રદેશમાં વિકાસનું અમૃત રાજ્યના દરેક રહેવાસી સુધી પહોંચતું રહે, તે માટે અમારા તમામ પ્રયાસો ચાલુ છે.
અટલજીએ એકવાર હિમાચલ માટે લખ્યું હતું-
बर्फ ढंकी पर्वतमालाएं,
नदियां, झरने, जंगल,
किन्नरियों का देश,
देवता डोलें पल-पल !
સદનસીબે, મને પણ કુદરતની અમૂલ્ય ભેટ, માનવ ક્ષમતાની પરાકાષ્ઠા જોવાનો અને હિમાચલના લોકો વચ્ચે રહેવાની તક મળી છે જેમણે પથ્થરો કાપીને પોતાનું નસીબ બનાવ્યું છે.
સાથીઓ,
1948માં હિમાચલ પ્રદેશની રચના થઈ ત્યારે પહાડો જેવા પડકારો હતા.
એક નાનો પર્વતીય પ્રદેશ હોવાને કારણે, મુશ્કેલ પરિસ્થિતિઓ અને પડકારરૂપ ભૂગોળને કારણે, ત્યાં શક્યતાઓ કરતાં વધુ આશંકાઓ હતી. પરંતુ હિમાચલના મહેનતુ, પ્રામાણિક અને મહેનતુ લોકોએ આ પડકારને તકોમાં ફેરવી દીધો. બાગાયત, પાવર સરપ્લસ રાજ્ય, સાક્ષરતા દર, ગામડે ગામડે રસ્તાની સુવિધા, ઘરે-ઘરે પાણી અને વીજળીની સુવિધા જેવા ઘણા પરિમાણો આ પહાડી રાજ્યની પ્રગતિ દર્શાવે છે.
છેલ્લા 7-8 વર્ષથી કેન્દ્ર સરકારનો સતત પ્રયાસ છે કે હિમાચલની ક્ષમતા, ત્યાંની સુવિધાઓને વધુ સારી બનાવવામાં આવે. ડબલ એન્જિન સરકારે અમારા યુવા સાથી હિમાચલના લોકપ્રિય મુખ્યમંત્રી જયરામ જીના સહયોગથી ગ્રામીણ રસ્તાઓ, હાઈવે પહોળા કરવા, રેલવે નેટવર્કને વિસ્તૃત કરવાની પહેલ કરી છે, તેના પરિણામો હવે દેખાઈ રહ્યા છે. જેમ જેમ કનેક્ટિવિટી સારી થઈ રહી છે, હિમાચલનું પ્રવાસન નવા વિસ્તારો, નવા પ્રદેશોમાં પ્રવેશ કરી રહ્યું છે. દરેક નવો પ્રદેશ પ્રવાસીઓ માટે પ્રકૃતિ, સંસ્કૃતિ અને સાહસના નવા અનુભવો લાવી રહ્યો છે અને સ્થાનિકો માટે રોજગાર, સ્વ-રોજગારની અનંત શક્યતાઓ ખોલી રહ્યો છે. જે રીતે સ્વાસ્થ્ય સુવિધાઓમાં સુધારો કરવામાં આવી રહ્યો છે, તેનું પરિણામ અમને કોરોનાના ઝડપી રસીકરણના રૂપમાં જોવા મળ્યું છે.
સાથીઓ,
હવે આપણે હિમાચલની સંપૂર્ણ ક્ષમતાને બહાર લાવવા માટે ઝડપથી કામ કરવું પડશે. આગામી 25 વર્ષમાં હિમાચલની સ્થાપના અને દેશની આઝાદીના 100 વર્ષ પૂર્ણ થવા જઈ રહ્યા છે. આ આપણા માટે નવા સંકલ્પોનું અમૃત છે. આ સમયગાળામાં આપણે હિમાચલને પ્રવાસન, ઉચ્ચ શિક્ષણ, સંશોધન, આઈટી, બાયો-ટેક્નોલોજી, ફૂડ-પ્રોસેસિંગ અને કુદરતી ખેતી જેવા ક્ષેત્રોમાં આગળ લઈ જવાનું છે. આ વર્ષના બજેટમાં જાહેર કરાયેલ વાઈબ્રન્ટ વિલેજ યોજના અને પર્વતમાલા યોજનાથી હિમાચલ પ્રદેશને પણ ઘણો ફાયદો થશે. આ યોજનાઓ હિમાચલ પ્રદેશના દૂરના વિસ્તારોમાં પણ કનેક્ટિવિટી વધારશે, પ્રવાસનને પ્રોત્સાહન આપશે અને રોજગારીની નવી તકો પણ ઊભી કરશે. આપણે હિમાચલની હરિયાળી વિસ્તારવાની છે, જંગલોને વધુ સમૃદ્ધ બનાવવાના છે. શૌચાલયને લગતા ઉત્કૃષ્ટ કાર્યથી હવે સ્વચ્છતાના અન્ય માપદંડોને પ્રોત્સાહિત કરવા જોઈએ, આ માટે જનભાગીદારી વધુ વધારવી પડશે.
સાથીઓ,
જયરામની સરકાર અને તેમની સમગ્ર ટીમ દ્વારા કેન્દ્રની કલ્યાણકારી યોજનાઓનો ખૂબ જ વિસ્તાર કરવામાં આવ્યો છે. ખાસ કરીને સામાજિક સુરક્ષાના મામલે હિમાચલમાં પ્રશંસનીય કામ થઈ રહ્યું છે. પ્રામાણિક નેતૃત્વ, શાંતિ પ્રેમી વાતાવરણ, દેવી-દેવતાઓના આશીર્વાદ અને સખત મહેનત કરનારા હિમાચલના લોકો, આ બધું અજોડ છે. હિમાચલમાં ઝડપી વિકાસ માટે જરૂરી બધું જ છે. હિમાચલ એક સમૃદ્ધ અને મજબૂત ભારતના નિર્માણમાં પોતાનું યોગદાન વધારતું રહે, આ મારી ઈચ્છા છે!
તમારો ખુબ ખુબ આભાર !
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 188.89 કરોડને પાર
12-14 વર્ષની વય જૂથ માટે 2 .86 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ આજે 18,684
છેલ્લા 24 કલાકમાં 3,688 દૈનિક નવા કેસ નોંધાયા
સાજા થવાનો દર હાલમાં 98.74%
સાપ્તાહિક પોઝિટિવિટી દર 0.66%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 188.89 Cr  ને વટાવી ગયું છે. આ 2,32,98,421 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 2.86 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10405116
|
|
બીજો ડોઝ
|
|
10016505
|
|
સાવચેતી ડોઝ
|
|
4794775
|
|
FLWs
|
|
પ્રથમ ડોઝ
|
|
18415710
|
|
બીજો ડોઝ
|
|
17539302
|
|
સાવચેતી ડોઝ
|
|
7591757
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
28698710
|
|
બીજો ડોઝ
|
|
6599218
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
58425991
|
|
બીજો ડોઝ
|
|
42240428
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
555713572
|
|
બીજો ડોઝ
|
|
478122094
|
|
સાવચેતી ડોઝ
|
|
148084
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
202918252
|
|
બીજો ડોઝ
|
|
187948708
|
|
સાવચેતી ડોઝ
|
|
519876
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
126863987
|
|
બીજો ડોઝ
|
|
117097204
|
|
સાવચેતી ડોઝ
|
|
14931646
|
|
સાવચેતી ડોઝ
|
|
27986138
|
|
કુલ
|
|
1888990935
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 18,684 થયો છે. દેશના કુલ પોઝિટિવ કેસના 0.04% સક્રિય કેસ છે.
પરિણામે, ભારતનો રિકવરી રેટ 98.74% છે. છેલ્લા 24 કલાકમાં 2,755 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,25,33,377 છે.
છેલ્લા 24 કલાકમાં 3,688 નવા કેસ નોંધાયા છે.
છેલ્લા 24 કલાકમાં કુલ 4,96,640 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 83.74 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.66% છે અને દૈનિક સકારાત્મકતા દર 0.74% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 111
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 90.51 કરોડ લોકોને રસી આપવામાં આવી
છેલ્લા 24 કલાકમાં 22,842 નવા કેસ
સક્રિય કેસ કુલ કેસનાં 1% કરતા ઓછા છે, હાલમાં 0.80% છે માર્ચ 2020 પછી સૌથી ઓછું
ભારતમાં સક્રિય કેસનું ભારણ 2,70,557 થયું, 199 દિવસમાં સૌથી ઓછું
સાજા થવાનો દર હાલમાં 97.87% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 25,930 દર્દીઓ સાજા થયા, કુલ વધીને 3,30,94,529 દર્દીઓ સાજા થયા
સાપ્તાહિક પોઝિટિવીટી દર છેલ્લા 100 દિવસથી 3% કરતા ઓછો થઈ ગયો છે, હાલમાં 1.80% છે
દૈનિક પોઝિટિવીટી દર 1.80% પહોંચ્યો, છેલ્લા 34 દિવસથી 3% કરતા ઓછો
કુલ 57.32 કરોડ પરીક્ષણો કરવામાં આવ્યા
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 163
નવા અને નવીનીકરણીય ઉર્જા મંત્રાલય
શ્રી ભગવંત ખુબા ઇન્ટરસોલર યુરોપ 2022માં હાજરી આપવા માટે મ્યુનિક પહોંચ્યા
કેન્દ્રીય મંત્રી પ્રવાસી ભારતીયોને મળ્યા
ભારત ઈલેક્ટ્રિક વાહન ઉત્પાદકો માટે ભારતમાં રોકાણ કરવા માટે એક વિશાળ તક આપે છે: શ્રી ખુબા
મૂડી રોકાણ અને ટેકનોલોજી ટ્રાન્સફર માટે નવીનીકરણીય ઊર્જા ઉદ્યોગ સાથે ચર્ચા કરી
કેન્દ્રીય મંત્રી "ભારતના સૌર ઊર્જા બજાર" પર મુખ્ય વક્તવ્ય આપશે
કેન્દ્રીય નવી અને પુનઃપ્રાપ્ય ઊર્જા રાજ્ય મંત્રી શ્રી ભગવંત ખુબા આજે "ઇન્ટરસોલર યુરોપ 2022"માં ભાગ લેવા માટે મ્યુનિક, જર્મની પહોંચ્યા હતા. કેન્દ્રીય મંત્રી આજે ઇન્વેસ્ટમેન્ટ પ્રમોશન પ્રોગ્રામમાં "ભારતના સોલાર એનર્જી માર્કેટ" પર મુખ્ય વક્તવ્ય આપશે.
ઈન્ડો જર્મન એનર્જી ફોરમ ના ડાયરેક્ટર શ્રી ટોબીઆસ વિન્ટર અને નેશનલ સોલર એનર્જી ફેડરેશન ઓફ ઈન્ડિયા ના ચીફ એક્ઝિક્યુટિવ ઓફિસર શ્રી સુબ્રહ્મણ્યમ પુલિપકાએ કેન્દ્રીય મંત્રીનું સ્વાગત કર્યું. શ્રી બહુબા ડાયસ્પોરાને મળ્યા. તેણે ઇલેક્ટ્રિક વાહનમાં સવારી પણ કરી હતી. આ પ્રસંગે બોલતા શ્રી ખુબાએ જણાવ્યું હતું કે ભારતમાં ઈલેક્ટ્રિક વાહન ઉત્પાદકોને ભારતમાં રોકાણ કરવાની વિશાળ તક પૂરી પાડે છે.
તેમણે વિશ્વની અગ્રણી રિન્યુએબલ એનર્જી ઇન્ડસ્ટ્રી કંપનીઓમાંની એકના ગ્રુપ હેડ સાથે વન-ટુ-વન ચર્ચા કરી હતી. આ દરમિયાન, ભારતમાં મૂડી રોકાણ અને નવીનીકરણીય ઊર્જા અને ઇલેક્ટ્રિક વાહન ઉત્પાદકો માટે ભારત દ્વારા ઓફર કરવામાં આવતી તકો અંગે ચર્ચા કરવામાં આવી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159
પ્રધાનમંત્રીનું કાર્યાલય
પ્રધાનમંત્રી 27મી ઓગસ્ટે B20 સમિટ ઈન્ડિયા 2023ને સંબોધન કરશે
સમિટની થીમ છે R.A.I.S.E - જવાબદાર, ઝડપી, નવીન, ટકાઉ અને સમાન વ્યવસાયો
પ્રધાનમંત્રી શ્રી નરેન્દ્ર મોદી 27મી ઓગસ્ટ, 2023ના રોજ બપોરે 12 વાગ્યે નવી દિલ્હીમાં B20 સમિટ ઈન્ડિયા 2023ને સંબોધન કરશે.
B20 સમિટ ઈન્ડિયા સમગ્ર વિશ્વમાંથી નીતિ નિર્માતાઓ, બિઝનેસ લીડર્સ અને નિષ્ણાતોને B20 ઈન્ડિયા કમ્યુનિક પર વિચાર-વિમર્શ અને ચર્ચા કરવા લાવે છે. B20 ઈન્ડિયા કમ્યુનિકમાં G20ને સબમિટ કરવા માટે 54 ભલામણો અને 172 નીતિ ક્રિયાઓનો સમાવેશ થાય છે.
ધ બિઝનેસ 20  એ વૈશ્વિક વેપાર સમુદાય સાથેનું અધિકૃત G20 સંવાદ મંચ છે. 2010માં સ્થપાયેલ, B20 એ G20માં સૌથી અગ્રણી જોડાણ જૂથોમાંનું એક છે, જેમાં કંપનીઓ અને વ્યવસાયિક સંસ્થાઓ સહભાગી છે. B20 આર્થિક વૃદ્ધિ અને વિકાસને વેગ આપવા માટે નક્કર કાર્યવાહી યોગ્ય નીતિ ભલામણો પહોંચાડવાનું કામ કરે છે.
25 થી 27 ઓગસ્ટ દરમિયાન ત્રણ દિવસીય સમિટનું આયોજન કરવામાં આવ્યું છે. તેની થીમ R.A.I.S.E - જવાબદાર, ઝડપી, નવીન, ટકાઉ અને સમાન વ્યવસાયો છે. તેમાં લગભગ 55 દેશોના 1,500 થી વધુ પ્રતિનિધિઓ ભાગ લઈ રહ્યા છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે રાષ્ટ્રીય હેન્ડલૂમ  દિવસે વણકર સમુદાય અને આ ક્ષેત્ર સાથે સંકળાયેલા લોકોને શુભેચ્છા પાઠવી
"રાષ્ટ્રીય હેન્ડલૂમ દિવસ નિમિત્તે હું આપણા અત્યંત પ્રતિભાશાળી વણાટ સમુદાય અને તેની સાથે સંકળાયેલા લોકોને મારી હાર્દિક શુભેચ્છા પાઠવું છું"
"આપણે ભાગ્યશાળી છીએ કે એક જીવંત હેન્ડલૂમ હેરિટેજ ઉદ્યોગ છે જે વૈશ્વિક સ્તરે માન્ય છે અને મોદી સરકાર આ ક્ષેત્રને સશક્ત બનાવવા માટે કોઈ કસર છોડી રહી નથી"
"આ રાષ્ટ્રીય હેન્ડલૂમ દિવસ આપણે બધા ભારતીય હેન્ડલૂમ પ્રોડક્ટ્સ પહેરવાનો સંકલ્પ કરીએ અને અન્ય લોકોને પણ આવું કરવા માટે પ્રેરિત કરીએ"
"પ્રાચીન વણાટની આપણી સમૃદ્ધ પરંપરાને સાચા અર્થમાં પ્રોત્સાહન અને સાચવવાનો આ શ્રેષ્ઠ માર્ગ છે"
કેન્દ્રીય ગૃહ મંત્રી શ્રી અમિત શાહે આજે રાષ્ટ્રીય હેન્ડલૂમ  દિવસ નિમિત્તે શુભેચ્છાઓ પાઠવી હતી. શ્રી અમિત શાહે પોતાના ટ્વિટમાં કહ્યું, "રાષ્ટ્રીય હાથવણાટ દિવસ નિમિત્તે હું આપણા અત્યંત પ્રતિભાશાળી વણકર સમુદાય અને તેની સાથે સંકળાયેલા લોકોને મારી હાર્દિક શુભેચ્છાઓ પાઠવું છું."
"વૈશ્વિક સ્તરે માન્યતા પ્રાપ્ત જીવંત હેન્ડલૂમ હેરિટેજ ઉદ્યોગ માટે આપણે ધન્ય છીએ અને મોદી સરકાર આ ક્ષેત્રને સશક્ત બનાવવા માટે કોઈ કસર છોડી રહી નથી."
“આ રાષ્ટ્રીય હેન્ડલૂમ દિવસ નિમિત્તે ચાલો આપણે બધા ભારત હેન્ડલૂમ પ્રોડક્ટ્સ પહેરવાનો સંકલ્પ કરીએ અને અન્ય લોકોને પણ આવું કરવા માટે પ્રોત્સાહિત કરીએ. પ્રાચીન વણાટની આપણી સમૃદ્ધ પરંપરાને સાચા અર્થમાં પ્રોત્સાહન અને સાચવવાનો આ શ્રેષ્ઠ માર્ગ છે.”
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 224
પ્રધાનમંત્રીનું કાર્યાલય
પ્રધાનમંત્રીએ રાજા ચાર્લ્સ III અને રાણી કેમિલાને તેમના રાજ્યાભિષેક પર અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રાજા ચાર્લ્સ III અને રાણી કેમિલાને તેમના રાજ્યાભિષેક પર અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું;
“કિંગ ચાર્લ્સ III અને રાણી કેમિલાને તેમના રાજ્યાભિષેક પર ખૂબ ખૂબ અભિનંદન. અમને ખાતરી છે કે આગામી વર્ષોમાં ભારત-યુકે સંબંધો વધુ મજબૂત થશે. @રોયલ ફેમિલી"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 પર અપડેટ્સ
દેશમાં કોવિડ-19 મહામારીના નિરાકરણ, નિયંત્રણ અને વ્યવસ્થાપન માટે ભારત સરકાર તેમજ રાજ્યો/ કેન્દ્ર શાસિત પ્રદેશો દ્વારા વિવિધ પગલાં લેવામાં આવ્યા છે. આ તમામ પગલાં પર નિયમિત ધોરણે સર્વોચ્ચ સ્તરે દેખરેખ રાખવામાં આવે છે.
માનનીય પ્રધાનમંત્રી શ્રી નરેન્દ્ર મોદીએ આજે રાષ્ટ્રજોગ સંદેશમાં નીચે દર્શાવેલા સાત મુદ્દા પર સહકાર આપવા માટે તમામ નાગરિકોને અપીલ કરી હતી:
- તમારા ઘરમાં વૃદ્ધ સભ્યોની, જેમાં ખાસ કરીને જેમને જુની બીમારી હોય તેમની વિશેષ કાળજી લો.
- લૉકડાઉન અને સામાજિક અંતરના માપદંડોનું ચુસ્ત અને સંપૂર્ણ પાલન કરો. ઘરે બનાવેલા ફેસ કવર માસ્ક અચૂક પહેરો.
- આયુષ મંત્રાલય દ્વારા સૂચન કર્યા અનુસાર ગરમ પાણી, ‘ઉકાળો’ પીને રોગ પ્રતિકારકશક્તિ વધારો.
- આરોગ્ય સેતૂ મોબાઇલ એપ ડાઉનલોડ કરો જે કોરોના વાયરસનો ફેલાવો રોકવામાં મદદરૂપ થાય છે.
- ગરીબ પરિવારોની ભોજનની જરૂરિયાતો પૂર્ણ કરીને તેમની કાળજી લો.
- તમારા વ્યવસાય અથવા ઉદ્યોગમાં કામ કરતા લોકો પ્રત્યે દયાભાવ રાખીને તેમની આજીવિકા છીનવશો નહીં.
- આપણા રાષ્ટ્રના કોરોના યોદ્ધાઓ – ડૉક્ટરો, નર્સો, સફાઇ કર્મચારીઓ અને પોલીસ કર્મચારીઓ પ્રત્યે ખૂબ જ સન્માનની લાગણી દર્શાવો.
આરોગ્ય અને પરિવાર કલ્યાણ મંત્રાલય દેશમાં આરોગ્ય ઇન્ફ્રાસ્ટ્રક્ચર વધુ મજબૂત કરવા માટે રાજ્યો/ કેન્દ્ર શાસિત પ્રદેશો સાથે મળીને અવિરત અને અથાક કામ કરી રહ્યું છે. હાલમાં, કુલ 602 કોવિડ-19 સમર્પિત હોસ્પિટલો તૈયાર કરવામાં આવી છે જેમાં 1,06,719 આઇસોલેશન બેડ અને 12,024 ICU બેડની સુવિધા છે.
ભારત સરકારના અગ્ર વૈજ્ઞાનિક સલાહકાર દ્વારા અત્યંત ગીચ વિસ્તારો માટે કોવિડ-19નો ફેલાવો નિયંત્રણમાં રાખવા માટે માર્ગદર્શિકા બહાર પાડવામાં આવી છે. આ માર્ગદર્શિકામાં સુયોગ્ય સફાઇ અને સ્વચ્છતા ઉકેલો તેમજ પગલાં સુચવવામાં આવ્યા છે જેમાં ખાસ કરીને સામુદાયિક સહિયારા ટૉઇલેટ, ધોવા અને ન્હાવાની સુવિધાઓ પર વિશેષ ધ્યાન આપવામાં આવ્યું છે.
ગઇકાલથી અત્યાર સુધીમાં દેશમાં કોવિડ-19ના નવા 1211 કેસ વધ્યા હોવાની પુષ્ટિ થઇ છે અને 31 વ્યક્તિનાં મોત નીપજ્યાં છે. અત્યાર સુધીમાં કુલ 1036 દર્દી સાજા થયા છે/ સાજા થયા પછી તેમને હોસ્પિટલમાંથી રજા આપવામાં આવી છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in પર ઇમેલ પણ કરી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
(
પ્રધાનમંત્રીનું કાર્યાલય
પ્રધાનમંત્રીએ છઠ પુજાનાં પર્વ નિમિત્તે શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ છઠ પુજાનાં પાવન પર્વ નિમિત્તે શુભેચ્છાઓ પાઠવી હતી.
પ્રધાનમંત્રીએ કહ્યું, “મહાપર્વ છઠના પાવન અવસર પર દેશવાસીઓને મારી શુભકામનાઓ. સૂર્ય દેવતા પોતાની ઊર્જા તથા આભાથી આપણને સૌને પ્રકાશિત રાખે અને આપણો દેશ સફળતા તથા સમૃદ્ધિના નવા સોપાનો સર કરતો રહે તેવી પ્રાર્થના”
RP
(Visitor Counter : 69